కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
MS Dhoni: ధోనీ ఉండగా.. నెం.4పై చర్చ దండగ
టీమిండియా బ్యాటింగ్ ఆర్డర్‌లో నెం.4 స్థానం గురించి చాలా రోజుల నుంచి చర్చ నడుస్తోంది. ఇంకా చెప్పాలంటే.. చాలా అతిగా దానిపై అనవసర చర్చ నడిపారు. ఇక్కడ నేను చెప్పేది ఏంటంటే..? -మాజీ క్రికెటర్ కృష్ణమాచారి శ్రీకాంత్
Samayam Telugu | Updated:
May 3, 2019, 06:39PM IST
MS Dhoni: ధోనీ ఉండగా.. నెం.4పై చర్చ దండగ
హైలైట్స్
మే 30 నుంచి ఇంగ్లాండ్ వేదికగా వన్డే ప్రపంచకప్ మొదలు
ప్రపంచకప్‌లో ధోనీని నెం.4లో ఆడించాలని కె.శ్రీకాంత్ సూచన
విజయ్ శంకర్‌ని ఆ స్థానం కోసం ఇప్పటికే ఎంపిక చేసిన సెలక్టర్లు
రెండేళ్లు టీమిండియా నెం.4 స్థానం గురించి సుదీర్ఘ చర్చ
ఇంగ్లాండ్ వేదికగా మే 30 నుంచి ప్రారంభంకానున్న వన్డే ప్రపంచకప్‌లో మహేంద్రసింగ్ ధోనీని నెం.4 స్థానంలో ఆడించాలని భారత మాజీ క్రికెటర్ కృష్ణమాచారి శ్రీకాంత్ సూచించాడు. వరల్డ్‌కప్‌ కోసం ఇప్పటికే 15 మందితో కూడిన జట్టుని ప్రకటించిన టీమిండియా సెలక్టర్లు.. నెం. 4 స్థానం కోసం అంబటి రాయుడు స్థానంలో విజయ్ శంకర్‌కి అవకాశమిచ్చిన విషయం తెలిసిందే. ఈ ఎంపికపై పెద్ద ఎత్తున విమర్శలు చెలరేగగా.. నెం.4 స్థానంలో ఆడే ఆటగాడి గురించి మరోసారి దేశ వ్యాప్తంగా చర్చ నడించింది. కానీ.. ధోనీ రూపంలో నెం.4లో ఆడగలిగే క్రికెటర్ టీమ్‌లో ఉంటే ఈ అనవసర చర్చ ఎందుకంటూ తాజాగా కృష్ణమాచారి శ్రీకాంత్ ప్రశ్నించాడు.
‘టీమిండియా బ్యాటింగ్ ఆర్డర్‌లో నెం.4 స్థానం గురించి చాలా రోజుల నుంచి చర్చ నడుస్తోంది. ఇంకా చెప్పాలంటే.. చాలా అతిగా దానిపై అనవసర చర్చ నడిపారు. ఇక్కడ నేను చెప్పేది ఏంటంటే..? ధోనీ రూపంలో రెడీమేడ్‌గా నెం.4లో ఆడే ఆటగాడు టీమ్‌లో ఉన్నాడు. మరి ఎందుకు ఈ రచ్చ..? ధోనీ కంటే ఎవరైనా ఆ స్థానంలో ఇప్పుడు మెరుగ్గా ఆడగలరా..? కానీ.. వన్డేల్లో ధోనీని నెం.4లో టీమిండియా ఆడించడం లేదు. అలా ఎందుకు చేస్తున్నారో ఇప్పటికీ రహస్యమే. ఈ ఏడాది ఆరంభంలో ఆస్ట్రేలియాపై ధోనీ బాదిన హ్యాట్రిక్ హాఫ్ సెంచరీలు.. తాజా ఐపీఎల్ సీజన్‌లో సాధిస్తున్న పరుగులు.. అతనిలో ఇంకా సత్తా తగ్గలేదని నిరూపిస్తున్నాయి. అందుకే ప్రపంచకప్‌లో ధోనీనే నెం.4లో ఆడించండి’ అని కృష్ణమాచారి శ్రీకాంత్ సూచించాడు.
ఐపీఎల్ 2019 సీజన్‌లో చెన్నై సూపర్ కింగ్స్ తరఫున 11 మ్యాచ్‌లాడిన ధోని 358 పరుగులతో టీమ్‌లోనే టాప్ స్కోరర్‌గా కొనసాగుతున్నాడు. దీంతో ఇప్పటికే చెన్నై జట్టు ప్లేఆఫ్‌కి చేరగా.. చివరి లీగ్ మ్యాచ్‌ని కింగ్స్ ఎలెవన్ పంజాబ్‌తో ఆదివారం ఆడనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.